**Ivrea** on noin 24 000 asukkaan kaupunki Italian Piemontessa, Torinon metropolikaupungissa. Se sijaitsee noin 50 kilometriä Torinosta pohjoiseen, Pon sivujoen Dora Baltean varrella. Ivreaa pidetään "Canavesen alueen pääkaupunkina".*lähde?*

Ivrea oli 1900-luvulla konttorikoneyhtiö Olivettin pääpaikka. Ivrea tunnetaan karnevaalistaan, jossa eri joukkueet heittävät toisiaan appelsiineilla.

Maantiede
---------

Ivrea sijaitsee painaumassa, jonka esihistoriallisina aikoina täytti valtava jäätiköiden sulamisvesistä muodostunut järvi. Nykyisin kaupungin ympärillä on muutamia pieniä järviä, kuten Lago Sirio ja Lago San Michele. Painaumaa reunustavat moreenipitoiset kukkulat ja harvinainen suoralinjainen 25 km pitkä harjanne (*La Serra*). Nämä yhdessä eteläisten Alppien kanssa rajaavat Canavesen historiallis-maantieteellisen alueen.*lähde?*

Ivrean kaupunkia ja Dora Baltea -joen ylittävä vanha silta.
Ivrea on Aostanlaaksoon johtavan tien varrella. Tie on kuulunut keskiaikaiseen pyhiinvaellusreittiin Via Francigenaan, joka johtaa Canterburystä Alppien yli Roomaan. Euroopan neuvosto nimesi vuonna 1994 Via Francigenan eurooppalaiseksi kulttuurireitiksi.*lähde?*

Dora Baltean sululta Ivreasta lähtee kastelukanava (*Ivrean kanava*), joka vie vettä Pon laakson riisipelloille. Kanava rakennettiin vuonna 1468, ja se oli alun perin laivaliikenteenkin käytössä ja tarjosi kulkuyhteyden Ivreasta Vercelliin.*lähde?*

Kaupungin uudemmat osat levittäytyvät Dora Baltean molemmille rannoille. Historiallinen keskusta nousee kukkulalle, jolla on linna (*Il Castello*) ja tuomiokirkko (*Il Duomo*). Punatiilinen linna on peräisin 1300-luvulta. Neliönmuotoisen linnan kulmissa on sakaraharjaiset pyöreät tornit. Yksi torneista tuhoutui vuonna 1676, kun salamanisku räjäytti siinä olleen ammusvaraston. Tornia ei rakennettu uudelleen. Linnassa on ollut myös vankila, ja nykyisin se toimii näyttelytilana.*lähde?*

Tuomiokirkon ensimmäinen osa on rakennettu 300-luvulla luultavasti kristinuskoa edeltävän ajan temppelin paikalle. Kirkko rakennettiin uudelleen noin vuonna 1000 romaaniseen tyyliin. Nykyinen uusklassinen julkisivu on peräisin 1800-luvulta.*lähde?*

Historia
--------

### Antiikki

*Pääartikkeli: Antiikin Eporedia*
Antiikin aikana Ivrea tunnettiin nimellä *Eporedia*. Se oli alun perin viidennellä vuosisadalla eaa. Canavesen alueelle asettuneen kelttiläisen salassien heimon asutus. Sen nimi muodostui gallian kielen hevosta (*epo*) ja vaunuja (*reda*) tarkoittavista sanoista, ja merkitsi vaunuasemaa eli paikkaa, jossa matkaajat vaihtoivat väsyneet hevosensa levänneisiin. Nykyisen kaupungin nimi *Ivrea* on muuntunut tästä nimestä. Eporediasta tehtiin roomalainen *colonia* eli sotilassiirtokunta noin vuonna 100 eaa. Sen varuskunta vartioi perinteisiä hyökkäysreittejä Galliasta Alppien yli Pohjois-Italiaan. Kaupunki alkoi kukoistaa keisari Augustuksen ajoista lähtien, kun roomalaiset alistivat salassit kokonaan valtansa alle.

### Myöhempi historia

Kun Länsi-Rooman valtakunta kukistui, Ivreasta tuli samannimisen Lombardian herttuakunnan pääpaikka 500–700-lukujen ajaksi. Frankkien valtakaudella 800-luvulla Ivrea oli kreivikunta. Tällöin syntyi Anscariin (ransk. Anschaire) dynastia.*lähde?*

Ivrean linna (Il Castello).
Vuosituhannen vaihteessa alueen piispojen ja kreivien kesken oli jatkuvia kiistoja. Arduin valittiin vuonna 1002 Paviassa Italian kuninkaaksi, ja Ivreasta tuli lyhyeksi aikaa kuningaskunnan pääkaupunki. Arduinin dynastian valtakausi kesti vuosisadan loppuun, sitten Ivrea siirtyi piispojen herruuden alle. 1100-luvun jälkipuoliskolla, piispanistuimen ja Monferraton markiisin valtataistelun seurauksena, alueesta muodostui Ivrean ja Canavesen kunta. Vähän myöhemmin, vuonna 1238, Fredrik II liitti Ivrean alueisiinsa.*lähde?*

Ivrean tuomiokirkko (Il Duomo).
Kiistely kaupungin hallinnasta jatkui, kunnes se vuonna 1356 siirtyi Savoijin kreivin Amadeus VI:n hallintaan. Lukuun ottamatta lyhyitä espanjalaisten ja ranskalaisten valtakausia 1500-luvulla Ivrea pysyi Savoijin alaisuudessa 1400-luvulta 1700-luvun loppuun asti. Napoleon Bonaparte saapui joukkoineen Ivreaan 26. toukokuuta 1800 ja otti alueen hallintaansa. Napoleonin kukistuttua Ivrea palasi vuonna 1814 Savoijin ja Viktor Emanuel I:n alaisuuteen.*lähde?*

Talous
------

Ivrean sosiaalis-taloudellista kehitystä pohjusti 1900-luvulla konttoritekniikan laitteiden valmistajan Olivetti-yhtiön kasvu. Camillo Olivetti perusti yhtiön jo vuonna 1908. Olivetti valmisti kirjoituskoneita, laskukoneita ja 1970-luvulta alkaen myös tietokoneita. Yhtiöllä oli Ivreassa keskushallinto ja useita tuotantolaitoksia. Toimistojärjestelmiin keskittynyt liiketoiminta ajautui 1990-luvun alkupuolella vaikeuksiin. Yrityksen rakennetta järjesteltiin uudelleen, ja useita toimintoja lakkautettiin.*lähde?*

Tällöin alkoi pienen ja keskisuuren teollisuuden sekä palveluliiketoiminnan laajeneminen Ivrean alueella. Nykyään Ivrean ympäristössä on lukuisia pienyrityksiä joilla on merkittävää teknologista osaamista.*lähde?*

Kulttuuri
---------

Ivrean karnevaalit vuonna 2006.
Ivrea tunnetaan parhaiten perinteikkäistä karnevaaleistaan, joiden tärkein tapahtuma on *Appelsiinitaistelu* (ital. *battaglia delle arance*). Tuhannet asukkaat osallistuvat siihen jaettuna joukkueisiin, jotka heittelevät toisiaan appelsiineilla ja vieläpä melkoisen voimakkaasti. Karnevaalit pidetään helmikuussa, ja ne kestävät kolme päivää.

Yksi kaupunkilaisista valitaan *Mugnaiaksi*. Tarinan mukaan erään myllärin tytär (ital. *mugnaia*) kieltäytyi hyväksymästä herttuan "oikeutta" jokaiseen vastavihittyyn naiseen ja katkaisi tältä kaulan. Karnevaaleissa jalan kulkevat appelsiinien heittäjät edustavat herttuaa vastustavia vallankumouksellisia ja hevosvaunuissa olevat joukkueet herttuan vartijoita. Katsojat eivät saa heittää appelsiineja, mutta vierailijatkin voivat liittyä joukkueisiin. Niitä, joilla on päässä punainen myssy, pidetään vallankumouksellisina, eikä heitä heitetä appelsiineilla. Appelsiinit edustavat herttuan irtihakattua päätä. Vuonna 2015 karnevaaleihin tuotiin noin 400 tonnia appelsiineja, pääasiassa talvisadon ylijäämiä Etelä-Italiasta*lähde?*.

Lähteet
-------

1. 1 2  Istat - Istituto Nazionale di Statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 17.6.2017. (italiaksi)
2. ↑  Istat - Istituto Nazionale di Statistica: Demographic Balance for the year 2015 and Resident Population from on 31st December *Italian tilastokeskuksen väestötilasto alueittain, maakunnittain ja kunnittain*.  Arkistoitu 16.10.2017. Viitattu 17.6.2017. (englanniksi)
3. ↑  Stillwell, Richard & MacDonald, William L. & McAllister, Marian Holland (toim.): "EPOREDIA (Ivrea) Italy", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio. (englanniksi)
4. ↑  Smith, William: "Eporedia", *Dictionary of Greek and Roman Geography*. Boston: Little, Brown and Company, 1854. Teoksen verkkoversio. (englanniksi)
5. ↑  Ivrea *Oxford Reference*. Viitattu 21.3.2023.
6. ↑  Olivetti: a story of innovation and growth Olivetti. Viitattu 27.1.2015.
7. ↑  Cronologia Olivetti 1908-1977 *storiaolivetti.it*.  Arkistoitu 4.3.2016. Viitattu 27.1.2015. (italiaksi)
8. 1 2  What is Carnival Storico Carnevale di Ivrea. Viitattu 27.1.2015. (englanniksi)
9. ↑  Ivrea Carnival  2014. Eurofestivals. Viitattu 27.1.2015.
10. ↑  Ivrea Orange Throwing Carnival  12.1.2015. Delicious Italy. Viitattu 27.1.2015. (englanniksi)

Aiheesta muualla
----------------

* Kuvia tai muita tiedostoja aiheesta **Ivrea** Wikimedia Commonsissa

* Ivrean kaupungin verkkosivusto
* Ivrean karnevaalit (Arkistoitu – Internet Archive)
* Ivrean modernin arkkitehtuurin museo (Museo dell'Architettura Moderna di Ivrea) (Arkistoitu – Internet Archive)

Torinon metropolikaupungin kunnat
Agliè | Airasca | Ala di Stura | Albiano d’Ivrea | Alice Superiore | Almese | Alpette | Alpignano | Andezeno | Andrate | Angrogna | Arignano | Avigliana | Azeglio | Bairo | Balangero | Baldissero Canavese | Baldissero Torinese | Balme | Banchette | Barbania | Bardonecchia | Barone Canavese | Beinasco | Bibiana | Bobbio Pellice | Bollengo | Borgaro Torinese | Borgiallo | Borgofranco d’Ivrea | Borgomasino | Borgone Susa | Bosconero | Brandizzo | Bricherasio | Brosso | Brozolo | Bruino | Brusasco | Bruzolo | Buriasco | Burolo | Busano | Bussoleno | Buttigliera Alta | Cafasse | Caluso | Cambiano | Campiglione-Fenile | Candia Canavese | Candiolo | Canischio | Cantalupa | Cantoira | Caprie | Caravino | Carema | Carignano | Carmagnola | Casalborgone | Cascinette d’Ivrea | Caselette | Caselle Torinese | Castagneto Po | Castagnole Piemonte | Castellamonte | Castelnuovo Nigra | Castiglione Torinese | Cavagnolo | Cavour | Cercenasco | Ceres | Ceresole Reale | Cesana Torinese | Chialamberto | Chianocco | Chiaverano | Chieri | Chiesanuova | Chiomonte | Chiusa di San Michele | Chivasso | Ciconio | Cintano | Cinzano | Cirié | Claviere | Coassolo Torinese | Coazze | Collegno | Colleretto Castelnuovo | Colleretto Giacosa | Condove | Corio | Cossano Canavese | Cuceglio | Cumiana | Cuorgnè | Druento | Exilles | Favria | Feletto | Fenestrelle | Fiano | Fiorano Canavese | Foglizzo | Forno Canavese | Frassinetto | Front | Frossasco | Garzigliana | Gassino Torinese | Germagnano | Giaglione | Giaveno | Givoletto | Gravere | Groscavallo | Grosso | Grugliasco | Ingria | Inverso Pinasca | Isolabella | Issiglio | Ivrea | La Cassa | La Loggia | Lanzo Torinese | Lauriano | Leini | Lemie | Lessolo | Levone | Locana | Lombardore | Lombriasco | Loranzè | Lugnacco | Luserna San Giovanni | Lusernetta | Lusigliè | Macello | Maglione | Marentino | Massello | Mathi | Mattie | Mazzè | Meana di Susa | Mercenasco | Meugliano | Mezzenile | Mombello di Torino | Mompantero | Monastero di Lanzo | Moncalieri | Moncenisio | Montaldo Torinese | Montalenghe | Montalto Dora | Montanaro | Monteu da Po | Moriondo Torinese | Nichelino | Noasca | Nole | Nomaglio | None | Novalesa | Oglianico | Orbassano | Orio Canavese | Osasco | Osasio | Oulx | Ozegna | Palazzo Canavese | Pancalieri | Parella | Pavarolo | Pavone Canavese | Pecco | Pecetto Torinese | Perosa Argentina | Perosa Canavese | Perrero | Pertusio | Pessinetto | Pianezza | Pinasca | Pinerolo | Pino Torinese | Piobesi Torinese | Piossasco | Piscina | Piverone | Poirino | Pomaretto | Pont-Canavese | Porte | Pragelato | Prali | Pralormo | Pramollo | Prarostino | Prascorsano | Pratiglione | Quagliuzzo | Quassolo | Quincinetto | Reano | Ribordone | Riva presso Chieri | Rivalba | Rivalta di Torino | Rivara | Rivarolo Canavese | Rivarossa | Rivoli | Robassomero | Rocca Canavese | Roletto | Romano Canavese | Ronco Canavese | Rondissone | Rorà | Rosta | Roure | Rubiana | Rueglio | Salassa | Salbertrand | Salerano Canavese | Salza di Pinerolo | Samone | San Benigno Canavese | San Carlo Canavese | San Colombano Belmonte | San Didero | San Francesco al Campo | San Germano Chisone | San Gillio | San Giorgio Canavese | San Giorio di Susa | San Giusto Canavese | San Martino Canavese | San Maurizio Canavese | San Mauro Torinese | San Pietro Val Lemina | San Ponso | San Raffaele Cimena | San Sebastiano da Po | San Secondo di Pinerolo | Sangano | Sant’Ambrogio di Torino | Sant’Antonino di Susa | Santena | Sauze d’Oulx | Sauze di Cesana | Scalenghe | Scarmagno | Sciolze | Sestriere | Settimo Rottaro | Settimo Torinese | Settimo Vittone | Sparone | Strambinello | Strambino | Susa | Tavagnasco | Torino | Torrazza Piemonte | Torre Canavese | Torre Pellice | Trana | Trausella | Traversella | Traves | Trofarello | Usseaux | Usseglio | Vaie | Val della Torre | Valgioie | Vallo Torinese | Valperga | Valprato Soana | Varisella | Vauda Canavese | Venaria Reale | Venaus | Verolengo | Verrua Savoia | Vestignè | Vialfrè | Vico Canavese | Vidracco | Vigone | Villafranca Piemonte | Villanova Canavese | Villar Dora | Villar Focchiardo | Villar Pellice | Villar Perosa | Villarbasse | Villareggia | Villastellone | Vinovo | Virle Piemonte | Vische | Vistrorio | Viù | Volpiano | Volvera

ItaliaUnescon maailmanperintökohteet Italiassa

* Agrigento
* Alberobellon trullitalot
* Alppien paalutalot (yhteinen viiden muun maan kanssa)
* Amalfin rannikko
* Aquileia
* Assisin fransiskaanikohteet
* Berninan rautatie (yhteinen Sveitsin kanssa)
* Casertan palatsi, Vanvitellin akvedukti, San Leucion rakennusryhmä
* Castel del Monte
* Cerveteri, Tarquinia
* Cilento ja Vallo di Diano, Paestum, Velia, Certosa di Padula
* Crespi d’Adda
* Dolomiitit
* Etna
* Ferrara
* Firenze
* Genova: Le Strade Nuove ja Palazzi dei Rolli
* Ivrea
* Langobardien hallintokeskukset Italiassa
* Liparisaaret
* Mantova ja Sabbioneta
* Medicien villat ja puutarhat
* Modenan katedraali, Torre Civica ja Piazza Grande
* Monte San Giorgio (yhteinen Sveitsin kanssa)
* Napoli
* Padovan kasvitieteellinen puutarha
* Piazza dei Miracoli
* Piemonten ja Lombardian pyhät vuoret
* Piemonten viinimaisema: Langhe-Roero ja Monferrato
* Pienza
* Pompeji, Herculaneum, Torre Annunziata
* Portovenere, Cinque Terre ja saaret Palmaria, Tino ja Tinetto
* Ravennan varhaiskristilliset rakennukset
* Rooma
* San Gimignano
* Santa Maria delle Grazie
* Sassi di Matera
* Savoijin kuninkaallisen suvun asuinrakennukset
* Siena
* Su Nuraxi di Barumini
* Syrakusa ja Pantalican kivinen nekropolis
* Urbino
* Val Camonica
* Val di Noto
* Val d’Orcia
* Venetsia
* Verona
* Vicenza ja Veneton palladiolaiset villat
* Villa Adriana
* Villa d'Este
* Villa Romana del Casale